open-index/open-wikipedia-markdown huggingface dataset:
Ստանարի (համայնք)

**Ստանարի համայնք** (), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևելյան հատվածում։ Վարչական կենտրոնը համարվում է Ստանարի գյուղը։

## Բնակչություն
Ըստ 2013 թվականի մարդահամարի տվյալների՝ համայնքի բնակչությունը կազմում է 6&nbsp;950 մարդ։

;Համայնքի բնակչության էթնիկ խումբը՝

## Բնակավայրեր
Համայնքի կազմի մեջ են մտնում 13 բնակավայրեր, որոնց թվում է Ստանարի քաղաքը։

## Ծանոթագրություններ

Կատեգորիա:Սերբական Հանրապետության համայնքներ
2017 թ. NBA դրաֆթ

**[[2017]] թ. [[NBA դրաֆթներ|NBA-ի դրաֆթ]]ը** տեղի է ունեցել 2017 թվականի հունիսի 22-ին՝ Նյու Յորքի Բրուքլին թաղամասի «Բարքլեյս սենթր» մարզապալատում։ Միացյալ Նահանգների տարածքում ցուցադրվել է «ESPN» կաբելային հեռուստաալիքով։ Բասկետբոլի ազգային ասոցիացիայի (NBA) ակումբները, նախապես բաշխված վիճակահանությամբ տրված ընտրության իրավունքներով, ընտրեցին երիտասարդ սիրողական և պրոֆեսիոնալ բասկետբոլիստների՝ Միացյալ Նահանգներից և այլ երկրներից։ Վիճակահանությունը տեղի էր ունեցել նույն թվականի մայիսի 16-ին։

## Դրաֆթ
### Պայմանանշաններ

[thumb|150px|right|'''[Մարկել Ֆուլց'''` առաջին ընտրությունը «Ֆիլադելֆիա Սևնթի Սիքսերսի» կողմից]]
[thumb|150px|right|[Լոնզո Բոլ երկրորդ ընտրությունը «Լոս Անջելես Լեյքերսի» կողմից]]
[thumb|150px|right|[Ջեյսոն Թեյթում՝ երրորդ ընտրությունը «Բոստոն Սելտիքսի» կողմից՝ «Ֆիլադելֆիա Սևնթի Սիքսերսի» և «Սակրամենտո Քինգսի» միջոցով]]
[thumb|150px|right|Ջոշ Ջեքսոն՝ չորրորդ ընտրությունը «[Ֆինիքս Սանսի» կողմից]]
[thumb|150px|right|[Դե'Աարոն Ֆոքս՝ հինգերորդ ընտրությունը «Սակրամենտո Քինգսի» կողմից՝ «Ֆիլադելֆիա Սևնթի Սիքսերսի» միջոցով]]
[alt=|thumb|208x208px|Ջոնաթան Այզեկ՝ վեցերորդ ընտրությունը «[Օռլանդո Մեջիքի» կողմից]]
[thumb|150px|right|[Ֆրենկ Նտիլիկինա՝ ութերորդ ընտրությունը «Նյու Յորք Նիքսի» կողմից]]
[thumb|150px|right|[Դոնովան Միտչել՝ տասներեքերորդ ընտրությունը «Դենվեր Նագեթսի» կողմից (տեղափոխվում է «Յութա Ջազ»)]]

## Նշումներ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Բասկետբոլի ազգային ասոցիացիայի դրաֆթներ
Ֆրանսուա Պերիե

**Ֆրանսուա Պերիե** (ֆրանս.՝ François Périer, իրական անունը՝ Ֆրանսուա Գաբրիել Մարի Պիյու (François Gabriel Marie Pillu), ), թատրոնի և կինոյի ֆրանսիացի դերասան։

## Կենսագրություն
Ֆրանսուա Պերիեն ուսանել է Ռենե Սիմոնի հիմնած դրամատիկական դասընթացներում, այնուհետև ընդունվել է Ազգային դրամատիկ արվեստի բարձրագույն կոնսերվատորիա, որտեղ նրա հետ սովորել են դերասան և ռեժիսոր Ժերար Ուրին և դերասան Բեռնար Բլիեն։ Ֆրանսուա Պերիեի թատրոնում խաղացած դերերից հատկանշական էր Հյուգոյի դերը՝ Ժան Պոլ Սարտրի «Կեղտոտ ձեռքեր» պիեսի առաջին բեմադրությունում (1948 թ.):

1938 թվականից Ֆրանսուա Պերիեն նկարահանվել է կինոյում։ Նրա խաղը մշտապես տարբերվել է իր թեթևությամբ, հնարամտությամբ և արտահայտչականությամբ։ Հետպատերազմյան տարիներին նա ֆրանսիական կինոյի հանրաճանաչ դերասաններից մեկն էր և նկարահանվել էր ավելի քան հարյուր ֆիլմերում։ Դրանց թվում էին Ժան Կոկտոյի «Օրփեոս» (1950 թ.), Ֆեդերիկո Ֆելինիի «Կաբիրիայի գիշերները» (1957 թ.) և այլ ֆիլմերում։ Նա հայտնի էր նաև «Ծովահրեշ» (1984-1987 թթ.) իտալական հեռուստասերիալում փաստաբան Տերազինիի դերով, որտեղ նա փայլուն կերպով կերտել էր մաֆիայի հետ կապի մեջ գտնվող հնարագետ, հաշվենկատ և վանող, ծախու իրավաբանի կերպարը։ Այդ ամենով հանդերձ Պերիեն երբեք էլ չի ունեցել բացասական կերպարների խաղացանկ, սակայն կաշառակեր փաստաբանի կերպարը նա կարողացել էր մարմնավորել և ներկայացնել զարմանալիորեն բնական ու ճշմարտացի։

## Անձնական կյանք
1941 թվականին Ֆրանսուա Պերիեն ամուսնացել է դերասանուհի Ժակլին Պորելի հետ, ով հայտնի դերասանուհի Ռեժանի թոռնուհին էր։ Նրանք ունեցել են երկու զավակ, դուստրը՝ լրագրող Աննա-Մարի Պերիեն և որդին՝ ռեժիսորի օգնական Ժան-Պիեռ Պերիեն։ Բացի այդ, Ֆրանսուա Պերիեն ընդունել էր կնոջ նախկին ամուսնությունից ծնված որդու՝ լուսանկարիչ Ժան-Մարի Պերիեի հայրությունը։

1947 թվականին նրանք ամուսնալուծվեցին, իսկ 1949 թվականին Ֆրանսուա Պերիեն ամուսնացավ դերասանուհի Մարի Դաեմսի հետ, որից բաժանվել է 1959 թվականին։ 1961 թվականին Ֆրանսուա Պերիեն ամուսնացել է երրորդ անգամ։

Ֆրանսուա Պերիեն մահացել է 2002 թվականին՝ սրտի նոպայից և թաղված է Պասսի գերեզմանատանը, առաջին կնոջ տատի՝ Ռեժանի կողքին։

## Մասնակի ֆիլմագրություն

## Ծանոթագրություններ

Կատեգորիա:BAFTA մրցանակի դափնեկիրներ
Կատեգորիա:Անձինք այբբենական կարգով
Կատեգորիա:Արվեստների և գրականության շքանշանի կոմանդորներ
Կատեգորիա:Դերասաններ այբբենական կարգով
Կատեգորիա:Թատրոնի ֆրանսիացի դերասաններ
Կատեգորիա:Ֆրանսիացի դերասաններ
Կատեգորիա:Ֆրանսիացի թատերական ռեժիսորներ
Կատեգորիա:Ֆրանսիացի կինոդերասաններ
200 ծխախոտ

**200 ծխախոտ,** 1999 թվականի ամերիկյան գեղարվեստական ֆիլմ։ Կատակերգության գլխավոր հերոսները՝ Նյու Յորքի մի քանի երիտասարդ բնակիչներն են, որոնց միավորում է ամանորյա խնջույքը։

## Սյուժե
Ֆիլմի գործողությունները տեղի են ունենում Նյու Յորքում նոր՝ 1982 տարվա նախօրյակին։ Մոնիկան պատրաստվում է հսկայական խնջույքի, սակայն բոլոր հյուրերն անհարգալից պատճառով ուշանում են։ Միակ ժամանակին եկած հյուրը՝ Հիլլարին, փախչում է։ Միևնույն ժամանակ, Մոնիկայի զարմուհին՝ Վելը և նրա ընկերուհին՝ Սթեֆին, որոնք ժամանել էին արվարձանից ոչ մի կերպ չեն կարողանում գտնել Մոնիկայի տան հասցեն։ Թափառելով քաղաքում, նրանք գնում են ակումբ, որտեղ ծանոթանում են փանկեր Թոմի և Դեյվի հետ։ Անփույթ և չկողմնորոշվող Սինդին 
պատրաստվում է գնալ խնջույքին Ջեկի հետ, սակայն երբեք լուրջ հարաբերությունների մեջ չի մտնում։ Լյուսին անտարբեր չէ իր լավագույն ընկեր Քևինի նկատմամբ, որը հենց նոր էր բաժանվել իր ընկերուհուց՝ Էլլիից։ Ընկերուհիներ Բրիջեթը և Քեյթլինն աչք են դրել գեղեցիկ բարմենի վրա։ Էրիկը, Մոնիկայի նախկին ընկերը, փորձում էր հասկանալ, թե ինչու են աղջիկները մմիշտ լքում նրան։ Եվս մեկ հերոս է, էքսցենտրիկ տաքսիստը, որն ամբողջ գիշեր քշում է քաղաքում, և տեղ է հասցնում ֆիլմի գործող անձանց։ Վերջապես, բոլորը հասնում են խնջույքին, երբ այդ պահին Մոնիկան, որը հյուրերին սպասելուց բավականին խմել էր, արդեն քնած էր։ Միայն առավոտյան արթնանալով, նա իմանում է, որ իր խնջույքը ստացվել է։

## Դերերում

## Ծանոթագրություններ

## Արտաքին հղումներ
* «200 ծխախոտ» Internet Movie Database կայքում
* «200 ծխախոտ» на сайте «Афиша» կայքում
* «200 ծխախոտ» «Киномания» կայքում

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1999 ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մելոդրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ամանորյա ֆիլմեր
Կատեգորիա:Ֆիլմեր, որոնց գործողությունները տեղի են ունենում 1981 թվականին
Հեսպեր

**Հեսպեր** (, գիշերային աստղ կամ Վեներա մոլորակ), հին հունական դիցաբանության մեջ գիշերային աստղ, Ատլանտայի տղա կամ եղբայր, կամ Աստրեոսի որդի։ Հայր Հեսպերիդ։ Ապրում էր Հեսպերիտիդա երկրում։ Համարում էին Կեֆալի և Էոսի որդի, որն իր գեղեցկությամբ չէր զիջում Աֆրոդիտեին։ Նա Կարիի բնակիչ էր, ուներ գեղեցիկ ոչխարներ և երկու աղջիկ՝ Հեսպերիդներ։

Հեսպեր, Ատլանտայի որդին կամ եղբայրը, հեռացնելով քամին, վերածվում է գեղեցիկ աստղի։ Հունական հարսանեկան երգերի մեջ գովերգվում է որպես՝ հարսանեկան շքերթում, հարսին ուղեկցող։

Ըստ Հոմերոսի այս աստղին անվանում էին Հեսպեր, երեկոյան այդպես էին անվանում նաև Վեներա մոլորակին։ Էոսֆոր («բանտարկյալ»), կամ Ֆոսֆոր

(լատ.՝ Լյուցիֆեր, «Լուսակիր»), ցերեկային աստղի անվանումը։ Երբ իմացան, որ գիշերային և ցերեկային աստղերը նույնն են, Հեսպերը նույնացվեց Էոսֆորի/Ֆոսֆորի, Լյուցիֆերի հետ։

Հռոմեացիները նրան կոչում էին Վեսպեր, (), ինչպես նաև՝ *Վեսպերուգո (Vesperugo), Նոկտիֆեր (Noctifer), Նոկտուրնուս (Nocturnus)*:

## Տես նաև
* Գիշերային աստղ (դիցաբանություն)
* Հեսպերիդներ

## Ծանոթագրություններ

## Գրականություն

Կատեգորիա:Աստվածներ այբբենական կարգով
Կատեգորիա:Հին հունական աստվածներ
Կատեգորիա:Լեզվափիլիսոփայություն
Միխայիլ Կալինին (դիվանագետ)

**Միխայիլ Կալինին** (, ), ռուսական դիվանագետ։

## Կենսագրություն
Ավարտել է Մոսկվայի պետական համալսարանին կից Ասիայի և Աֆրիկայի երկրների Մ․ Լոմոնոսովի անվան ինստիտուտը (1977)։ Դիվանագիտական գործունեությամբ սկսել է զբաղվել 1977 թվականից։ Տիրապետում է անգլերեն և նեպալերեն լեզուներին։

* 1990-1992 թվականներին՝ ԽՍՀՄ ԱԳՆ ընդհանուր քարտուղարության առաջին քարտուղար, խորհրդական։
* 1992-1997 թվականներին՝ Մեծ Բրիտանիայում Ռուսաստանի դեսպանատան խորհրդական։
* 1997-1999 թվականներին՝ ՌԴ ԱԳՆ դեպարտամենտի տնօրենի տեղակալ։
* 1999 թվականին՝ ՌԴ ԱԳՆ Գլխավոր քարտուղարության դեպարտամենտի տնօրենի տեղակալ (գլխավոր քարտուղարի տեղակալ)։
* 1999-2000 թվականներին՝ ՌԴ նախագահի արտաքին քաղաքականության վարչության պետի տեղակալ։
* 2000 թվականին՝ ՌԴ ԱԳՆ անվտանգության և զինաթափման հարցերով դեպարտամենտի տնօրենի տեղակալ։
* 2000-2004 թվականներին՝ Վիեննայում (Ավստրիա) միջազգային կազմակերպություններին առընթեր Ռուսաստանի մշտական ներկայացուցչի տեղակալ։
* 2005 թվականին՝ Ռուսաստանի Դաշնության սուբյեկտների, խորհրդարանի և հասարակական միավորումների հետ կապերի դեպարտամենտի գլխավոր խորհրդական։
* 2005-2009 թվականներին՝ Ռուսաստանի անվտանգության դեպարտամենտի տնօրենի տեղակալ։
* 2009 թվականի հունվարի 16-ից-2012 թվականի նոյեմբերի 7-ը՝ Սեյշելյան կղզիներում Ռուսաստանի արտակարգ և լիազոր դեսպան։
* 2012 թվականի նոյեմբերից՝ Ռուսաստանի Դաշնության Դաշնային ժողովի Դաշնության խորհրդի աշխատակազմի միջազգային կապերի վարչության պետ։

## Դիվանագիտական աստիճան
* 1-ին դասի արտակարգ և լիազոր դեսպանորդ (2004 թվականի օգոստոսի 20)
* 3-րդ դասի Ռուսաստանի Դաշնության իսկական պետական խորհրդական

## Պարգևներ
* «Հայրենիքին մատուցած ծառայությունների համար» 2-րդ աստիճանի շքանշան (2008 թվականի փետրվարի 11)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի, երկարամյա անբասիր դիվանագիտական ծառայության համար*
* Բարեկամության շքանշան (2014 թվականի դեկտեմբերի 5)՝ *ձեռք բերված աշխատանքային հաջողությունների, բազմամյա բեղմնավոր գործունեության և ակտիվ հասարակական գործունեության համար*

## Ծանոթագրություններ

## Արտաքին հղումներ
* Կենսագրությունը Ռուսաստանի ԱԳՆ կայքում
* Դեսպանի էջը Ռուսաստանի Դաշնության Դաշնային ժողովի Դաշնության խորհրդի կայքում

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Լեյլա Ալի

**Լեյլա Ամարիա Ալի** (; ), ամերիկացի  նախկին պրոֆեսիոնալ բռնցքամարտիկ, Մուհամմեդ Ալիի աղջիկը նրա երրորդ կնոջից՝ Վերոնիկա Պորշեից։ Պրոֆեսիոնալ բռնցքամարտում ունեցել է 24 մարտ, որոնք բոլորն էլ ավարտվել են հաղթանակով։ Լեյլան եղել է IBA, WIBA և IWBF վարկածով աշխարհի չեմպիոն։

## Սպորտային կարիերա
Իր առաջին մարտը պրոֆեսիոնալ ռինգում Լեյլան խաղացել է 1999 թվականի հոկտեմբերի 8-ին Էյպրիլ Ֆլաուերսի դեմ։ Նա իր մրցակիցներից մեկին   31-րդ վայրկյանում  նոկաուտի  է ենթարկել։ Իր տասերորդ մարտը նա անց է կացրել 2001 թվականի հունիսի 8-ին Ժակլին Ֆրեյզեր Լայդի դեմ, որի հայրը Մուհամմեդ Ալիի հակառակորդ Ջո Ֆրեյզերն էր։ Այն ավարտվել է հաղթանակով։ 2002 թվականի նոյեմբերի 8-ին հաղթել է Վալերի Մաֆուդին։ Նա տարել է մի շարք հաղթանակներ և իր կարիերան ավարտել 2007 թվականին։ Նա արժանացել է այնպիսի բռնցքամարտիկների քննադատություններին, ինչպիսիք են Էնն Վոլֆը և Նատալիա Ռագոզինան։ Նրանք պատճառաբանում էին, որ Ալին խուսափել է հանդիպել նրանց հետ պրոֆեսիոնալ ռինգում։

## Անձնական կյանք
2000 թվականի օգոստոսի 27-ին նա ամուսնացել է Ջոննի Մակկլեյնի հետ։ 2005 թվականի վերջին նրանք ամուսնալուծվել են։

2007 թվականի հուլիսի 23-ին նա ամուսնացել է Կյորտիս Կոնուեյի հետ։ 2008 թվականի օգոստոսի 26-ին ծնվել է նրանց որդին՝ Կյորտիս Մուհամմեդ Կոնուեյը։ 2011 թվականի ապրիլի 4-ին ծնվել է նրա դուստրը՝ Սիդնի Ջարալդին Կոնուեյը։ Բացի իր հարազատ երեխաներից, նա մեծացրել է նաև Կոնուեյի երեք երեխաներին՝ Կեմերոնին, Կելտոնին և Լեյլանիին։

2018 թվականի դեկտեմբերի 4-ին Ալին Կալաբասասում մասնակից է դարձել խոշոր ավտովթարի, որի հետևանքով ծանր վնասվածք է ստացել ծեր անցորդը։ Նրան կայուն վիճակում տեղափոխել են հիվանդանոց։ Լեյլա Ալին չի ձերբակալվել, որովհետև շերիֆի բաժանմունքը դա համարել է դժբախտ պատահար։

## Ծանոթագրություններ

Կատեգորիա:Ամերիկացիներ իռլանդական սերմամբ
Կատեգորիա:Աշխարհի չեմպիոններ
Կատեգորիա:Բռնցքամարտիկներ այբբենական կարգով
Կատեգորիա:Կին բռնցքամարտիկներ
Լևոն Դանիելյան (սրտաբան)

**Լևոն Արշակի Դանիելյան** (), հայ սրտաբան, սրտավիրաբույժ։ Բժշկական գիտությունների դոկտոր (1973): ՀԽՍՀ առողջապահության նախարարության գիտաբժշկական խորհրդի փոխնախագահ (1979-1986):

## Կենսագրություն
Լևոն Դանիելյանը ծնվել է 1929 թվականի ապրիլի 29-ին, Երևան քաղաքում։ 1954 թվականին ավարտել է Երևանի բժշկական ինստիտուտը։ 1965 թվականից աշխատում է  Սրտաբանության գիտահետազոտական ինստիտուտում։ 1972 թվականից եղել է սրտի ձեռքբերովի արատների բաժանմունքի վարիչ, 1976-1979 թվականներին, միաժամանակ՝ Սրտաբանության ինստիտուտի սիրտանոթային վիրաբուժության բաժնի ղեկավար, 1979-1986 թվականներին՝ Երևանի պետական բժշկական համալսարանի ընդհանուր վիրաբուժության ամբիոնի ավագ գիտաշխատող, 1979-1986 թվականներին՝ ՀՀ առողջապահության նախարարության գիտաբժշկական խորհրդի փոխնախագահ, 1986-1999 թվականներին՝ Պրոկտոլոգիայի ինստիտուտի փոխտնօրեն։

Աշխատանքները վերաբերում են սրտի բնածին ձեռքբերովի արատների, անոթային վիրաբուժության, վերակենդանացման և անզգայացման, հաստ աղիքի վիրաբուժության բուժման հարցերին։

## Անդամակցություն
* ՀՀ վիրաբույժների ընկերության անդամ (1959-1999)։
* Մոսկվայի վիրաբույժների ընկերության անդամ (1962-1965)։

## Ծանոթագրություններ

## Գրականություն
* Айриян А.П. Армянские учёные-медики // Ер., 1998 - ISBN 99930-1-001-7.

Կատեգորիա:Հայ սրտաբաններ
Կատեգորիա:Հայ սրտավիրաբույժներ
Կատեգորիա:Բժշկական գիտությունների դոկտորներ
Կատեգորիա:Հայ պրոֆեսորներ
Կատեգորիա:Երևանի պետական բժշկական համալսարանի շրջանավարտներ
Սեյրան Բոստանջիյան

**Սեյրան Արտաշեսի Բոստանջիյան** (), հայ մեխանիկոս, ֆիզքիմիկոս։ Ֆիզիկա-մաթեմատիկական գիտությունների դոկտոր (1976), պրոֆեսոր (1984):

## Կենսագրություն
Սեյրան Բոստանջիյանը ծնվել է 1930 թվականի փետրվարի 28-ին, Մեծ Սալեր (ՌԴ Ռոստովի մարզ) գյուղում։ 1954 թվականին ավարտել է Դոնի Ռոստովի պետական համալսարանը։ 1960-1988 թվականներին աշխատել է ԽՍՀՄ ԳԱ Քիմիական ֆիզիկայի ինստիտուտի Չեռնոգոլովկայի մասնաճյուղում, միաժամանակ դասախոսել է Կույբիշևի (այժմ՝ Սամարա) պոլիտեխնիկական, 1988 թվականից՝ ՌԳԱ Կառուցվածքային մակրոկինետիկայի և նյութագիտության հիմնահարցերի ինստիտուտներում։

Աշխատանքները վերաբերում են ջերմության քիմիական և մեխանիկական աղբյուրների առկայության դեպքում ոչ հավասարաջերմային հիդրոդինամիկայի հավասարաջերմային և ոչ հավասարաջերմային դիմադրադինամիկայի ուսումնասիրությանը, պոլիմերային նյութերի վերամշակման, քիմիատեխնոլոգիական շարժընթացների մակրոկինետիկայի տեսության, ինքնատարածվող բարձր ջերմաստիճանային շարժընթացի մաթեմատիկական մոդելավորման հարցերին։ Հետազոտել է թռչնի փետուրի միկրոկառուցվածքն ու կառուցատարրերի առանձնահատկությունները և դրանց կապը թռչնի թևի օգադինամիկական բնութագրերի հետ։

## Պարգևներ
* Ռուսաստանի գիտությունների ակադեմիայի պատվոգիր, 2017

## Աշխատություններ
* Бостанджиян, Сейран Арташесович. Однородное винтовое движение жидкости в конических областях [Текст] : Автореферат дис. на соискание учен. степени кандидата физ.-мат. наук / Рост. н/Д гос. ун-т. - Ростов н/Д : [б. и.], 1964. - 8 с.

## Ծանոթագրություններ

Կատեգորիա:Հայ մեխանիկոսներ
Կատեգորիա:Հայ ֆիզքիմիկոսներ
Կատեգորիա:Ֆիզիկամաթեմատիկական գիտությունների դոկտորներ
Կատեգորիա:Հայ պրոֆեսորներ
Կատեգորիա:Ռոստովի պետական համալսարանի շրջանավարտներ
Լյուդմիլա Դանիելյան

**Լյուդմիլա Թադևոսի Դանիելյան** ((Լուսյա Դանիելովա) ), հայ անասնաբույժ, մանրէաբան։ Անասնաբուժական գիտությունների դոկտոր (1956, 1972), պրոֆեսոր (1976)։

Պրոֆեսոր Գուրգեն Շաքարյանի կինը։

## Կենսագրություն
Լյուդմիլա Դանիելյանը ծնվել է 1913 թվականի օգոստոսի 27-ին (սեպտեմբերի 11-ին), ԼՂՀ Մարտունու շրջանի Խնուշինակ գյուղում։ 1938 թվականին ավարտել է Երևանի անասնաբուծական-անասնաբուժական ինստիտուտը։ 1941-1947 թվականներին աշխատել է  Մալարիայի և բժշկական մակաբուծաբանության ինստիտուտում։ 1942-1947 թվականներին եղել է հակապրկախտային և հակադիֆթերային անատոքսինի բաժինների վարիչ, 1947 թվականից՝ Երևանի անասնաբուծական-անասնաբուժական ինստիտուտի (1994 թվականից՝ ՀԳԱ) մանրէաբանության և վիրուսաբանության ամբիոնում։

Աշխատանքները վերաբերում են իմունիտետի, թեյի սնկի և կենդանական ծագում ունեցող կենսաբանական արգասիքներում հակաբիոտիկների մնացորդային քանակների հիմնախնդիրներին։

## Երկեր
* Реакция конглютинации при бруцеллезе сельхоз. животных, 1941, 105 с.
* Թեյի սնկի կուլտուրան և նրա կիրառումը անասնապահության մեջ, Երևան, 1959 (համահեղինակ)։
* К проблеме остаточных количеств антибиотиков в органах, тканях и биологических жидкостях и методы их определения: Ереван, 1972 . 319 с. 
* Ընդհանուր և մասնավոր մանրէաբանություն, Երևան, 2002 (համահեղինակ)։
* Чайный гриб: лечебное средство народной медицины, Ереван, 1993.
* Чайный гриб (Kombucha) и его биологические особенности, Ереван, 2002.

## Ծանոթագրություններ

Կատեգորիա:Անասնաբուժական գիտությունների դոկտորներ
Կատեգորիա:Հայ անասնաբույժներ
Կատեգորիա:Հայ մանկավարժներ
Կատեգորիա:Հայ մանրէաբաններ
Կատեգորիա:Հայ պրոֆեսորներ
Իզումի

, Ճապոնիայի Օսակա պրեֆեկտուրայում գտնվող քաղաք։ Քաղաքի մակերեսը կազմում է 84,98 կմ², բնակչությունը՝ 185 620 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 2184,28 մարդ/կմ²։

## Աշխարհագրական դիրք
Քաղաքը տեղակայված է Հոնսյու կղզու Կինկի տարածաշրջանի Օսակա պրեֆեկտուրայում։ Այս քաղաքի հետ սահմանակցում են Սակաի, Կիսիվադա, Կավատինագանո, Տակաիսի, Իզումիոցու քաղաքները և Կացուրագի, Տադաոկա ավանները։

## Բնակչություն
Քաղաքի բնակչությունը կազմում է 185 620 մարդ (2014 թվականի օգոստոսի 1-ի տվյալների համաձայն), իսկ խտությունը՝ 2184,28 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Իզուիմի քաղաքը խորհրդանշող ծառ է համարվում կամֆորայի ծառը, ծաղիկ՝ նարգիզը։

## Ծանոթագրություններ

## Արտաքին հղումներ
* * Ճապոնական Իզումի քաղաքի պաշտոնական վեբկայք

Կատեգորիա:Ճապոնիայի բնակավայրեր
Կատեգորիա:Ճապոնիայի քաղաքներ
Միկելե դա Վերոնա

270px|մինի|Խաչելություն
**Միկելե դա Վերոնա** կամ **Միկելե դի Ցենոնե** (իտալերեն՝ **Michele da Verona**, **Michele di Zenone**, ), Վերածննդի դարաշրջանի իտալացի նկարիչ, կերպարվեստի Վերոնայի դպրոցի ներկայացուցիչ։ Երբեմն նրան շփոթում են իր ժամանակակից վերոնացի մեկ այլ նկարչի՝ Ցերոնե Վերոնեզեի (Zerone Veronese) (1484 -1542) հետ։

## Կենսագրություն
Արվեստի պատմաբաններն իրենց ուսումնասիրությունների արդյունքում եզրահանգել են, որ Միկելեն ծնվել է 1469 կամ 1470 թվականին, ամենայն հավանականությամբ՝ Վերոնայի մերձակայքում գտնվող Սոմակամպանյա բնակավայրում, բրդի մշակությամբ զբաղվող Ցենոնե դի Գասպարեի ընտանիքում։ Քիչ բան է հայտնի նրա ստեղծագործական գործունեության մասին։ Պատմական առաջին հիշատակումներից մեկը 1492 թվականին վերագրվող տեղեկությունն է այն մասին, որ նա քսաներկու տարեկան հասակում նկարչի որակավորում է ստացել։ Ընդ որում՝ սովորել է Դոմենիկո Մորոնեի արվեստանոցում, վերջինիս որդու՝ Ֆրանչեսկոյի հետ համատեղ։ Ուսումնասիրողների կարծիքով՝ նրա աշխատանքներում նկատվում է ոչ միայն իր վարպետի, այլև կերպարվեստի վենետիկյան դպրոցի ներկայացուցիչներ Ջենտիլե Բելլինիի, Վիտտորե Կարպաչոյի ազդեցությունը։

Միկելե դա Վերոնայի գլուխգործոցը համարվում է Վերոնայի Սան Ջորջո ին Բրաիդա վանքի համար 1501 թվականին նկարած «Խաչելությունը», որը ներկայումս գտնվում է Միլանի Սան Ստեֆանո եկեղեցում։ Նկարչի գործերից պահվում են նաև Նյու Յորքի Մետրոպոլիտեն թանգարանում, Վենետիկի Ֆրանկետի պատկերասրահում ու Ֆոսկարիի հավաքածուում, Բուդապեշտի գեղարվեստի թանգարանում... Նա հեղինակել է նաև որմնանկարներ (Վերոնայի Սանտա Կիարա, Վիտտորիա Նուովա, Սանտ՛ Անաստազիա, Վենետիկի մերձակա Վիլլա դի վիլլա եկեղեցիներում)։

## Գրականություն
*

## Ծանոթագրություններ

## Արտաքին հղումներ
* Միկելե դա Վերոնան Artnet.fr կայքէջում

Կատեգորիա:16-րդ դարի իտալացի նկարիչներ
Կատեգորիա:16-րդ դարի մահեր
Կատեգորիա:Վերածննդի նկարիչներ
Հարձակում (ֆիլմ)

**«Հարձակում»** () նիդերլանդական ֆիլմ։ Հարի Մուլիշի ստեղծագործության էկրանավորում է։  «Օսկար» մրցանակ է ստացել օտարալեզու լավագույն ֆիլմ անվանակարգում։

## Սյուժե
Ֆիլմը պատմում է հոլանդացի Անտոն Ստեյենվիյկի կյանքի 40 տարիների մասին։ Իրադարձությունները զարգանում են Երրորդ ռեյխի կողմից պաշարված Նիդերլանդներում։ Անտոնի ընտանիքը լսում է, թե ինչպես է ինչ որ մեկը կրակում կոլլաբորացիոնիստի վրա և տեսնում են, թե ինչպես են հարևանները նրա մարմինը քաշ տալիս իրենց տան մոտ։ Ընտանիքին ձերբակալում են և գնդակահարում, իսկ տասներկուամյա տղային տանում են ոստիկանության բաժանմունք։ Տարիներ անց՝ Անտոնը բժիշկ է դառնում, ընտանիք է ունենում։ Սակայն այդ ճակատագրական գիշերը նա չի կարողանում մոռանալ։ Պատահաբար նա իմանում է այդ դեպքերի մանրամասները։

## Մրցանակներ
* «Ոսկե գլոբուս» մրցանակ՝ լավագույն օտարալեզու  ֆիլմի համար

## Դերերում
* Դերեկ Դը Լինտ
* Մարկ վան Ուխելեն
* Մոնիկ Վան Դը Վեն
* Ջոն Կրաայկամպ
* Խուբ վան դեր Լյուբե
* Էլի Վելեր
* Ինա վան դեր Մոլեն
* Ֆրանս Վորստման
* Էդա Բարենդս
* Կասպար Դը Բոեր

## Նկարահանող խումբ
* Ռեժիսոր՝ Ֆոնս Ռադեմակերս
* Սցենար՝ Ժերար Սոետեման,Տեո Վան դը Սանդե
* Պրոդյուսեր՝ Ֆոնս Ռադեմակերս
* Նկարիչ՝ Դորուս Վան Դեր Լինդեն
* Կոմպոզիտոր՝ Ջուրիան  Անդրիսեն
* Մոնտաժ՝ Կիիս Լինխորստ
* Հագուստներ՝ Ան Մարի Վան Բևերվիյկ

## Ծանոթագրություններ

## Արտաքին հղումներ
* 

Կատեգորիա:1980-ականների անգլերեն ֆիլմեր
Կատեգորիա:1986 ֆիլմեր
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Գերմաներեն ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Հոլանդական դրամա ֆիլմեր
Կատեգորիա:Հոլանդական պատմական ֆիլմեր
Կատեգորիա:Հոլանդերեն ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Գրիգոր Վարագեցի դպիր

**Գրիգոր Վարագեցի դպիր** (կամ **Վանեցի**) XVII դարի հայ տարեգիր և գրագիր։

Աշխատել է Վան քաղաքից ոչ հեռու գտնվող Վարագավանքում։ 1684 թվականին Հայսմավուրքներից մեկը արտագրելիս, էջերի լուսանցքներում գրել է ոչ այնքան մեծ ժամանակագրություն, որը ընդգրկում է 1306-1682 թվականները (հիշատակված է նաև VII-XII դարերի մի քանի իրադարձություններ, բայց կապող պատմողական մասը սկսվում է XIV դարի սկիզբից)։ Արժեք են ներկայացնում Գրիգորի կյանքին վերաբերող վերջին շրջանի մի քանի հաղորդագրություններ(օրինակ, 1648 թվականինի Վանի երկրաշարժի մասին)։ Ժամանակագրության վերջում Գրիգորը ավելացրել է իր բանաստեղծություններից մեկը՝ «Սակս ծուխ քաշողաց»։ Բանաստեղծությունում ծխելը ներկայացվում է որպես լուրջ մեղք, հեղինակը դժգոհում է, որ կան հիմարներ, ովքեր ծխախոտ ձեռք բերելու համար պարտքով գումար են վերցնում, որ այս վնասակար սովորությունը տարածվել է նույնիսկ հոգևորականների շրջանում և այլն։

Վարագեցու ժամանակագրությունը մասնակիորեն լույս է տեսել 1888 թվականին, լիարժեք քննադատական հրատարակությունը լույս է տեսել 1912 թվականին, ապա ևս մեկ անգամ 1956 թվականին։ 2011 թվականին թարգմանվել է չեխերեն։

**Ձեռագրեր**՝
*Մատենադարան, ձեռագիր № 4723

**Հրատարակություն**՝

* Ղևոնդ Փիրղալեմյան, Նոտարք հայոց, Կոստանդնուպոլիս, 1888, էջ 123, 171, 207, 227։ (հատվածներ)
* Ն. Աղանեանց, Դիվան հայոց պատմության, Թիֆլիս, հատոր 10, 1912 թվական, 59-66 էջ։
* 
*  (перевод на )

## Ծանոթագրություններ

## Արտաքին հղումներ
«О курильщиках»

Կատեգորիա:Գրողներ այբբենական կարգով
Կատեգորիա:Հայ բանաստեղծներ
Կատեգորիա:Հայ գրողներ
Կատեգորիա:Հայ պատմաբաններ
Թափառելով Բորժոմ-պարկում…

«**Թափառելով Բորժոմ-պարկում…**» Հովհաննես Թումանյանի բանաստեղծություններից, գրվել է 1902 թվականի սեպտեմբերի 8-ին։

## Ստեղծման պատմություն
Բանաստեղծությունը գրված է եղել Մարիամ Թումանյանի բացիկի վրա։

Ինքնագիրը պահվում է Եղիշե Չարենցի անվան գրականության և արվեստի թանգարանում՝ Մարիամ Թումանյանի ֆոնդի 293-րդ համարում։

Ստեղծագործությունը առաջին անգամ տպագրվել է ինքնագրից՝ Թումանյանի Երկերի Լիակատար Ժողովածուի V հատորի 295 էջում, այնուհետև՝ I հատորի 596 էջում։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Վլադիմիր Պլոտնիկով

**Վլադիմիր Պլոտնիկով** (, ), խորհրդային և ռուսական դիվանագետ, Ինդոնեզիայում և մի շարք սահմանակից պետություններում Ռուսաստանի Դաշնության արտակարգ և լիազոր դեսպան (2000-2004) և Լաոսի Ժողովրդական Դեմոկրատական Հանրապետությունում (2007-2010)։ Դիվանագիտական գործունեությամբ զբաղվել է 1967 թվականից 2010 թվականը։

## Կենսագրություն
Ծնվել է 1943 թվականի հուլիսի 5-ին Մոսկվայում։ 1967 թվականին ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտի միջազգային հարաբերությունների ֆակուլտետը, 1982 թվականին՝ ԽՍՀՄ ԱԳՆ դիվանագիտական ակադեմիան։ Տիրապետում է ինդոնեզերեն, անգլերեն և ֆրանսերեն լեզուներին։

ԽՍՀՄ արտաքին գործերի ննախարարությունում աշխատանքի է ընդունվել 1967 թվականին։ Տարբեր պաշտոններ է զբաղեցրել նախարարության կենտրոնական ապարատում և արտերկրում։

*1967-1971 թվականներին՝ Սուրաբայաում ԽՍՀՄ գլխավոր հյուպատոս։
*1971-1973 թվականներին՝ ԽՍՀՄ ԱԳՆ երկրորդ Հեռավորարևելյան բաժնի կցորդ։
*1973-1979 թվականներին՝ Ինդոնեզիայի Հանրապետությունում ԽՍՀՄ դեսպանատան աշխատակից։
*1979-1980 թվականներին՝ ԽՍՀՄ ԱԳՆ երկրորդ Հեռավորարևելյան բաժնի երկրորդ քարտուղար։
*1980-1982 թվականներին՝ ԽՍՀՄ ԱԳՆ Դիվանագիտական ակադեմիայի ունկնդիր։
*1982-1983 թվականներին՝ Ինդոնեզիայի Հանրապետությունում ԽՍՀՄ դեսպանատան աշխատակից։
*1983-1984 թվականներին՝ ԽՍՀՄ ԱԳՆ Հեռավորարևելյան երկրորդ բաժնի խորհրդական։
*1984-1989 թվականներին՝ Բանգլադեշի Ժողովրդական Հանրապետությունում ԽՍՀՄ դեսպանության խորհրդական։
*1989-1993 թվականներին՝ ԽՍՀՄ ԱԳՆ Ասիա-խաղաղօվկիանոսյան տարածաշրջանի ընդհանուր խնդիրների վարչության, ապա Ռուսաստանի Դաշնության ԱԳՆ բաժնի պետ։
*1993-1997 թվականներին՝ Ինդոնեզիայի Հանրապետությունում Ռուսաստանի Դաշնության դեսպանության դեսպանորդ-խորհրդական։
*1997-1999 թվականներին՝ Ասիայի երկրորդ վարչության տնօրենի տեղակալ։
*1999-2004 թվականներին՝ Ինդոնեզիայի Հանրապետությունում Ռուսաստանի Դաշնության արտակարգ և լիազոր դեսպան։ Որպես դեսպան հավատարմագրվել է Ինդոնեզիայի հետ սահմանակից մի շարք պետություններում՝ Կիրիբատի Հանրապետությունում, Պապուա Նոր Գվինեայի անկախ պետությունում, Արևելյան Թիմոր Դեմոկրատական Հանրապետությունում։
*2004-2006 թվականներին՝ ԱՍԵԱՆ երկրների դեպարտամենտի և համասիական խնդիրների գլխավոր խորհրդական։
*2007-2010 թվականներին՝ Լաոսում Ռուսաստանի Դաշնության արտակարգ և լիազոր դեսպան։

2010 թվականից անցել է թոշակի։

## Ընտանիք
Ամուսնացած է Կունտիշ Լյուդմիլա Միխայլովնայի հետ, ով 2013 թվականի մայիսից զբաղեցնում է Լաոսում ներկայացուցչի պաշտոնը։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1993 թվականի հունիսի 2)
* 1-ին դասի արտակարգ և լիազոր դեսպանորդ (2001 թվականի հունվարի 15)
* Արտակարգ և լիազոր դեսպան (2004 թվականի հուլիսի 8)

## Ծանոթագրություններ

## Արտաքին հղումներ
* «ДИПЛОМАТИЧЕСКИЙ ВЕСТНИК» октябрь 1999 год, новые назначения 
* «ДИПЛОМАТИЧЕСКИЙ ВЕСТНИК» март 2000 год, новые назначения 
* «ДИПЛОМАТИЧЕСКИЙ ВЕСТНИК» июнь 2003 год, новые назначения 

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Երկաթուղու երեխաները

**Երկաթուղու երեխաները** (), մանկագիր Էդիթ Նեսբիթի ստեղծագործությունը, որն առաջին անգամ անգլերենով տպագրվել է «The London Magazine»-ում 1905 թվականին։  Առանձին գրքով ստեղծագործությունը հրատարակվել է 1906 թվականին։ Սյուժեն բազմիցս էկրանավորվել է։

## Սյուժե
մինի|Առաջին հրատարակության տիտղոսաթերթը 
Լոնդոնյան մի ընտանիք տեղափոխվում է Յորկշիրում՝ երկաթուղու մոտ գտնվող «Երեք խողովակ» տուն։ Ընտանիքի հայրը, որը նախկինում աշխատել էր արտաքին գործերի նախարարությունում, հայտնվել է բանտում լրտեսության կեղծ մեղադրանքով։ Երեխաները՝ Ռոբերտը, Փիթերը և Ֆիլլիսը, ընկերություն են անում կայարանի հերթապահ Միստր Փարքսի և ռուս ներգաղթյալ Վլադիմիր Սչեպանսկու հետ, որն Անգլիա է ժամանել իր ընտանիքը գտնելու հույսով։ Վեպը երջանիկ ավարտ է ունենում. ընտանիքի հորը ազատում են՝ հանելով անարդար մեղադրանքները և վերադարձնելով նրա բոլոր իրավունքները։

## Ստեղծման պատմություն
Անմեղ դատապարտյալի թեման հեղինակին սկսել է հետաքրքրել Դրեյֆուսի գործի շնորհիվ, որը տեղի է ունեցել գրքի ստեղծումից մի քանի տարի առաջ։ Ռուս էմիգրանտի նախատիպը կարող են լինել Սերգեյ Միխայլովիչ Ստեպնյակ-Կրավչինսկին և Պյոտր Ալեքսեևիչ Կրոպոտկինը, որոնք եղել են գրողի ընկերները։

Գիրքն անդրադառնում է ռուս-ճապոնական պատերազմի թեմային և դրա նկատմամբ անգլիացիների վերաբերմունքին, քննադատում կայսերական Ռուսաստանը։

## Էկրանավորում
Գիրքն էկրանավորվել է 6 անգամ. 
* 1940 – «Children' s Hour»-ի սերիա,
* 1951 – ԲիԲիՍի-ի արտադրության 8 և 4 սերիանոց ֆիլմեր։
* 1957 – Բի Բի Սի-ի արտադրության 8 սերիանոց ֆիլմ։
* 1968 – Բի Բի Սի-ի արտադրության 7 սերիանոց ֆիլմ։ Գլխավոր դերերում՝  Ջենի Էգաթեր և Ջիլիան Բեյլի։
* 1970 – Լայներ Ջեֆֆրիսի  ֆիլմը, որի գլխավոր դերերում նկարահանվել են Ջենի Էգաթերը և Դինա Շերիդանը։
* 1999 – ITV հեռուստատեսային սերիալ։ Դերերում՝ Ջենի Էգաթեր, Ջեմայմա Ռուպեր, Ջեք Բլյումենո, Ջեյ Ջեյ Ֆիլդ։

Ստեղծագործության հիման վրա ստեղծվել են նաև թատերական բեմադրություններ։

## Գրագողության մեղադրանքներ
2011 թվականին Նեսբիթը մեղադրվել է Ադա Ջ. Գրեյվսից սյուժեն փոխառելու մեջ։ Վերջինիս «Տունը երկաթուղու մոտ» ստեղծագործությունն առաջին անգամ հրատարակվել է 1896 թվականին և մաս-մաս լույս տեսել հայտնի ամսագրում 1904 թվականին։ Երկու ստեղծագործություններն ունեն բազմաթիվ ընդհանուր գծեր։

## Ժողովրդական մշակույթում
Մեծ Լոնդոնի Լիում գտնվող 200-մետր երկարությամբ ճանապարհը կոչվել է «Երկաթուղու երեխաների ճանապարհ»  ի պատիվ Նեսբիթի համանուն վեպի։ Նույնպիսի անունով ճանապարհ կա Օքսենհոուփում։

## Ծանոթագրություններ

## Գրականություն
* 
* 
* 
* 

Կատեգորիա:1906 գրքեր
Կատեգորիա:Անգլերեն գրքեր
Կատեգորիա:Գրագողություն
Կատեգորիա:Էկրանավորված բրիտանական վեպեր
Վլադիմիր Ֆեդոտով

**Վլադիմիր Ֆեդոտով** (, ), ռուսական դիվանագետ։ Ունեցել է արտակարգ և լիազոր դեսպանի դիվանագիտական աստիճան (1990 թվականի ապրիլի 21)։

## Կենսագրություն
Ավարտել է ԽՍՀՄ ԱԳՆ Մոսկվայի Միջազգային հարաբերությունների պետական ինստիտուտը (1953)։ Պատմական գիտությունների թեկնածու (1969)։

*1978-1984 թվականներին՝ ԽՍՀՄ ԱԳՆ առաջին Հեռավորարևելյան բաժնի սեկտորի վարիչ։
*1984-1990 թվականներին՝ Չինաստանում ԽՍՀՄ դեսպանատան դեսպանորդ խորհրդական։
* 1993 թվականի ապրիլի 6-ից-1997 թվականի ապրիլի 30-ը՝ Լաոսի Ժողովրդական Դեմոկրատական Հանրապետությունում Ռուսաստանի Դաշնության արտակարգ և լիազոր դեսպան։
*1998-2005 թվականներին՝ Ռուսաստանի ԱԳՆ Դիվանագիտական ակադեմիայի միջազգային արդի խնդիրների ինստիտուտի ավագ գիտաշխատող։
*2005-2010 թվականներին՝ ռազմավարական հետազոտությունների ռուսական ինստիտուտի առաջատար գիտաշխատող։

Ամուսնացած է։ Ունի չորս երեխա։

## Ծանոթագրություններ

## Արտաքին հղումներ
* Կենսագրությունը Մոսկվայի Միջազգային հարաբերությունների պետական ինստիտուտի ռազմաքաղաքական հետազոտությունների կենտրոնի կայքում
* Մահախոսականը ռազմավարական հետազոտությունների ռուսական ինստիտուտի կայքում 

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատմական գիտությունների թեկնածուներ
Սերգեյ Կովալչուկ

**Սերգեյ Սերգեևիչ Կովալչուկ** (, ), մոլդովացի և ռուս ֆուտբոլիստ, որ ավարտել է կարիերան 2014 թվականին։ Եղել է ունիվերսալ խաղացող, կարողացել է խաղալ փլեյմեյքերի, աջ, ձախ հետակետային կիսապաշտպանի և անգամ ձախ և աջ պաշտպանի դիրքերում։

## Կարիերա
thumb|left|200px|Կովալչուկը «Սպարտակի» կազմում
Օդեսայի «Չերնոմորեցի» ֆուտբոլային դպրոցի սան է։ 15 տարեկանում տեղափոխվել է Տիրասպոլի «Տիլիգուլ» ակումբ և ընդունել է Մոլդովայի քաղաքացիություն։

«Տիլիգուլայից» հետո խաղացել է «Կարպատներում» (Լվով), 2004 թվականի կեսերից մինչև 2009 թվականի վերջը հանդես է եկել մոսկովյան «Սպարտակ» ակումբում։ Երեք անգամ ճանաչվել է Մոլդովայի լավագույն ֆուտբոլիստ։

2007 թվականի մարտին ընդունել է Ռուսաստանի քաղաքացիություն։ Դրանից հետո հրավիրվել է  Մոլդովայի հավաքական, բայց հրաժարվել է հանդես գալ ազգային թիմում ակումբի ղեկավարության պնդմամբ. հենց հավաքականում իր ելույթների ընթացքում էր ֆուտբոլիստն ստացել է մի քանի լուրջ վնասվածքներ։ 2010 թվականի փետրվարին Սերգեյ Կովալչուկը պատրաստակամություն է հայտել նորից հանդես գալու Մոլդովայի հավաքականում, բայց մարզչական շտաբի ներկայացուցիչների հետ զրույցից հետո հրաժարվել է անցնել ակումբի թիմի տակ։

2009 թվականի դեկտեմբերին ավարտվել է «Սպարտակ» ակումբի հետ Կովալչուկի պայմանագրի ժամկետը, ինչից հետո նա հեռացել է մոսկովյան ակումբից։ 2010 թվականի սկզբին Սերգեյը մեկնել է հավաքների Թուրքիա «Տոմ» ֆուտբոլային ակումբի հետ միասին, որտեղ խաղացում էր նրա կրտսեր եղբայրը՝ Կիրիլը։ 2010 թվականի փետրվարի 23-ին պաշտոնապես հայտարարվել է, որ Սերգեյը կնքել է երկամյա պայմանագիր «Տոմ» ֆուտբոլային ակումբի հետ։ Սակայն «Տոմի» կազմում մեկ մրցաշրջան անցկացնելուց հետո ընդունել է «Ժեմչուժինա-Սոչի» ակումբի հրավերը, որը գնել է նրա պայմանագիրը։

2012 թվականի հունիսին համալրել է ղազախական «Ակտոբե» ակումբի կազմը, որտեղ նորամուտը նշել է երկրի չեմպիոնի՝ Կարագանդայի «Շախտյոր» ակումբի դեմ խաղում։

2014 թվականի ամռանը Սերգեյ Կովալչուկն ավարտել է իր պրոֆեսիոնալ կարիերան։

## Ձեռքբերումներ
* Ղազախստանի չեմպիոն – 2013
* Ղազախստանի առաջնության բրոնզե մրցանակակիր (2012)
* Ռուսաստանի առաջնության արծաթե մրցանակակիր (4) – 2005, 2006, 2007, 2009
* Ռուսաստանի գավաթի խաղարկության եզրափակչի մասնակից – 2006
* Ռուսաստանի սուպերգավաթի խաղարկության եզրափակչի մասնակից – 2007
* Մոլդովայի տարվա ֆուտբոլիստ (2003, 2004, 2005)

## Ելույթների վիճակագրություն

## Ծանոթագրություններ

## Արտաքին հղումներ
* Ֆուտբոլիստի էջն  Ուկրաինայի ֆուտբոլի ասոցիացիայի կայքում
* 

Կատեգորիա:Մոլդովայի հավաքականի ֆուտբոլիստներ
Կատեգորիա:Մոլդովացի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Դոմենիկո Մորոնե

**Դոմենիկո Մորոնե** (իտալերեն՝ **Domenico Morone**, ), Վերածննդի դարաշրջանի իտալացի նկարիչ։ Ստեղծագործել է վաղվերածննդյան շրջանի նկարիչների ոճով։ Նրա աշխատանքների մեծ մասը չի պահպանվել, հատկապես որմնանկարները։

Պահպանվածների թվում են մի շարք պաննոներ, որոնցում պատկերված են հասարակական տոնախմբությունների և աշխարհիկ այլ տեսարաններ։ Լավագույն աշխատանքներից է համարվում 1494 թվականին նկարած *Cacciata dei [[Bonacolsi]]* (կամ «Բոնակոլսիի վտարումը 1328 թվականին. Մանտուայի Պիացա Սորդելո հրապարակի տեսարան») կտավը, որ ներկայումս գտնվում է Մանտուայի Դքսական պալատում։ Հիշարժան գործերից են նաև Սան Բեռնարդինո եկեղեցու երգեհոնի փեղկերին նկարած Աստվածամայրը (ներկայումս գտնվում է Բեռլինի *Staatliche Museum*-ում), այդ եկեղեցու Սանտ Անտոնիո մատուռի որմնանկարները, սաբինյան կանանց բռնաբարությունը պատկերող երկու փոքրաչափ պաննոները, որոնք նույնպես վերագրվում են Մորոնեին և ներկայումս գտնվում են Լոնդոնի Արվեստի ազգային պատկերասրահում։ Վերածննդի դարաշրջանի նկարիչ և արվեստաբան-պատմիչ Ջորջո Վազարին Դոմենիկո Մորոնեին համարում է նրա ժամանակների Վերոնայի երկրորդ մեծ նկարիչը։ Դոմենիկոյի որդի և աշակերտ Ֆրանչեսկոն նույնպես այդ քաղաքի անվանի նկարիչներից էր, ինչպես և մյուս աշակերտներից Միկելե դա Վերոնան, Ջիրոլամո դաի Լիբրին։
 
Արվեստի պատմաբանների կարծիքով՝ Մորոնեն ղեկավարել է Սան Բեռնարդինո եկեղեցու ֆրանցիսկյան գրադարանի պատկերազարդման աշխատամքները, անձամբ ինքն էլ է մասնակցել դրանց՝ իր ձեռքով ստեղծելով կենտրոնական որմնանկարների մեծ մասը։

## Գրականություն
**The Subject of Domenico Morone's 'Tournament' Panels in the National Gallery, London*, Tom Henry. The Burlington Magazine (1994) pp 21–22.
*Gene P. Veronesi. The decoration of the Sagramossa Library in the Church of San Bernardino, Verona.PhD dissertation, Case Western Reserve University, 2000.

## Ծանոթագրություններ

## Արտաքին հղումներ
* Դոմենիկո Մորոնե, artnet.de կայքում

Կատեգորիա:16-րդ դարի իտալացի նկարիչներ
Կատեգորիա:Իտալացի նկարիչներ
Կատեգորիա:Վերածննդի նկարիչներ
Նիկ Քեննոն

**Նիկոլաս Սքոթ Քեննոն** (, ), ամերիկացի դերասան, կոմիկ, ռեփեր։ Առավել հայտնի է որպես Նիկ Քեննոն։

## Կենսագրություն
Նիկ Քեննոնը ծնվել է 1980 թվականի հոկտեմբերի 8-ին Սան Դիեգոյում (ԱՄՆ,Կալիֆորնիա նահանգ) Բեթ Գարդների (ծնվել է 1959 թվականին) և Ջեյմս Քեննոնի (1954-2010) ընտանիքում։ Փոքր ժամանակը անցկացրել է Սան Դիոգոյում մայրիկի և տատիկի հետ, կամ էլ հոր հետ Շառլոթում։

## Կարիերա
Սկսել է հանդես գալ ութ տարեկանից, իսկ տասնմեկ տարեկանում հոր կաբելային հեռուստածրագրում, սթենդափ ժանրում գրավեց տեղ։ Դեռահաս տարիքում նա մեկնել է Հոլլիվուդ, որտեղ նա սթենդափով հանդես է եկել The Improv, The Laugh Factory և The Comedy Store  կատակերգական ակումբներում։

Նա իր կարիերան սկսեց Nickelodeon հեռուստաալիքի հեռարձակած Ամեն ինչ հեռուստասերիալում խաղալով։ Հետո եղել է The Nick Cannon Show, Wild 'N Out, America's Got Talent շոուների հաղորդավար։ Քեննոնը նկարահանվել է «Drumline» (2002), «Love Don't Cost a Thing» (2003), «Rollers» (2005) ֆիլմերում։ 2003 թվականին նա թողարկել է իր առաջին դեբյուտային ռեպ ալբոմը, որի Gigolo սինգլը նա կատարում է R & B ոճի երգիչ Ար Քելլիի հետ։ 2006 թվականին նա ձայնագրեց Stages ալբոմի Dime Piece և My Wife սինլգերը, սակայն ալբոմը այդպես էլ չհրապարակվեց։

## Անձնական կյանք
2008 թվականի ապրիլի 30-ից 2016 թվականի նոյեմբերի 2-ը Նիկը ամուսնացած է եղել Մրայա Քերիի հետ։ Այս զույգը ունեցել է երկրվորյակներ։ Որդին՝ Մարոկկան Սքոթ Քեննոնը, և դուստրը՝ Մոնրո Քոնոնը, ծնվել են 2011 թվականի ապրիլի 30-ին։

Նիկը հարաբերություններ է ունեցել Բրիթնանի Բելլի հետ։ Նախկին զույգը ունեցել է որդի՝ Գոլդեն Սեգոն Քեննոնին (ծնված 21.02.2017)։

2012 թվականի հունվարի 4-ին Նիկ Քեննոնը տեղափոխվել է հիվանդանոց, որտեղ նրա մոտ հայտնաբերել են երիկամների անբավարարություն։

## Ֆիլմագրություն

## Դիսկոգրաֆիա
### Ստուդիական ալբոմներ

### Սինգլեր

## Մրցանակներ և նոմինացիաներ

## Հղումներ և աղբյուրներ
* 
*  Nick Cannon at Allmusic

## Ծանոթագրություններ

Կատեգորիա:21-րդ դարի ամերիկացի ռեփերներ
Կատեգորիա:Ամերիկացի բարերարներ
Կատեգորիա:Ամերիկացի գործարարներ
Կատեգորիա:Ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի կատակերգուներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կոմպոզիտորներ
Կատեգորիա:Ամերիկացի հաղորդավարներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի ձեռնարկատերեր
Կատեգորիա:Ամերիկացի ռեփերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Հեռուստատեսային պրոդյուսերներ
Կատեգորիա:Հովարդի համալսարանի շրջանավարտներ
Դաշնակահար

[մինի|300px|Ջազ դաշնակահար [Տիգրան Համասյանը]]

**Դաշնակահար**, **դաշնակահարուհի**, երաժիշտ, դաշնամուր նվագող անձ։ Դաշնակահարները կարող են ելույթ ունենալ մենակ, խմբով կամ նվագախմբի կազմում, ինչպես նաև նվագակցել այլ երաժիշտների։ Շատ քիչ դաշնակահարներ են հետագայում միայնակ, կամ նվագախմբի կազմում համերգային ծրագրերով հանդես գալիս, դաշնակահարների մեծամասնությունը զբաղված է այլ աշխատանքով՝ նվագակցությամբ, ավելի հաճախ նրանք հյուրանոցների  սպասասրահում,  ռեստորաններում  ելույթներ են ունենում, երգ դասավանդում։

Դաշնակահարի պրոֆեսիոնալ որակները  ձևավորվում են  նրա տեխնիկական հմտություններից, կատարման արտահայտչականությամբ, կատարվող ստեղծագործությունը յուրովի մեկնաբանելու կարողությամբ։ Դաշնակահարների մեջ գործում են վարպետության մրցույթներ։
 
Շատ հայտնի կոմպոզիտորներ՝ ժամանակակիցների վկայությամբ, միաժամանակ եղել են տաղանդավոր դաշնակահարներ․ օրինակ, Վոլֆգանգ Ամադեուս Մոցարտ, Լյուդվիգ վան Բեթհովեն, Ֆերենց Լիստ, Յոհաննես Բրամս, Ֆրեդերիկ Շոպեն, Շառլ Ալկան, Սերգեյ Ռախմանինով և այլք։

## Կրթություն
Սովորաբար երեխաներին սովորեցնում են նվագել գործիքի վրա վաղ հասակում՝ անգամ 3 տարեկանում։ Ուսուցումը կազմված է հետևյալ մասերից․
  
* Ստեղծագործությունների խաղացանկի յուրացում։ Դրանք տեղծագործություններ են՝ նախատեսված մեծ լսարանի  համար։ Այդպիսի ստեղծագործությունները հիմնականում սովորում են անգիր և հասցնում կատարելության աստիճանի։  
* Մատների համար վարժություններ։ Դրանց շարքին են դասվում հատուկ մշակված վարժություններ (օրինակ, Շարլ Լուի Գանոնի հայտնի վարժություններ, գամմաներ, արփեջոներ և այլն, ինչպես նաև հմտությունները զարգացնող հատուկ ստեղծագործություններ՝ էտյուդներ։  
* Թղթից կարդալը. այդպես է կոչվում հեշտ ստեղծագործությունների կատարումը նոտաները կարդալով՝ առանց պատրաստվելու, իդեալականը՝ առանց ստեղներին նայելու։ Թերթից կարդացվող ստեղծագործությունը նվագում են շատ անգամներ, դրա հետ լավ ծանոթանալու համար, բայց  այնպիսի բարձր մակարադկի  չի հասցվում, ինչպես խաղացանկային ստեղծագործությունները։ Թղթից կարդալը զարգացնում է  ինքնավստահությունը  նվագելու ժամանակ և ապահովում է լայն ծանոթությունը երաժշտական գրականության հետ։ 
* Իմպրովիզացիա։  Դա ստեղծագործության հորինումն է։ Իմպրովիզացիայի արվեստը կապված է երաժշտական լսողության զարգացման և երաժշտության տեսություն սովորելու հետ։  
* Անսամբլում նվագելը։ Անսամբլում նվագելը դաշնակահարին սովորեցնում է այլ երաժիշտների հետ համագործակցումը։  
* Սոլֆեջիո։ Դա վարժություն է երաժշտական լսողությունը զարգացնելու համար։
* Երաժշտության տեսություն։ Երաժշտության տեսությունը  հնարավորություն է տալիս ավելի խորը հասկանալ կատարվող ստեղծագործության կառուցվածքը։

Դաշնամուր նվագել սովորելը երկար տարիներ է պահանջում։

## Պրոֆեսիոնալ կարիերա
Պրոֆեսիոնալ դաշնակահարների մեծամասնությունը մասնագիտանում է կոնկրետ կոմպոզիտորների կամ կոնկրետ ժամանակաշրջանի  երաժշտությունների վրա։ Հաճախ դաշնակահարներին  բաժանում են դասականների՝ հիմնականում դասական երաժշտություններ կատարողների և ջազային՝ հիմնականում ջազ, բլյուզ, ռոք և հայտնի երաժշտություն կատարողների։

## Դաշնակահարներն արվեստում
* **[[«Փայլ (ֆիլմ, 1996)|Փայլ»']]'' () Խիկսա [[Սքոթի ֆիլմը]] (1996)։
* **«Լեգենդ դաշնակահարի մասին»** () — 	(1998)
* **«Դաշնակահարը»** () — (2002)։
* **«Դաշնակահարուհի»''' () — (2001)։

## Ծանոթագրություններ

Կատեգորիա:Դաշնակահարներ
Կատեգորիա:Երաժշտության մասնագիտություններ
Գեորգի Ռուդով

**Գեորգի Ռուդով** (, ), ռուսական դիվանագետ։ Լրագրողների միության անդամ։

## Կենսագրություն
մինի|ձախիցԱվարտել է ղազախական տեխնոլոգիական ինստիտուտը, ԽՄԿԿ Կենտկոմին առընթեր հասարակական գիտությունների ակադեմիան և ԽՍՀՄ ԱԳՆ դիվանագիտական ակադեմիան։ Դիվանագիտական գործունեությամբ սկսել է զբաղվել 1980 թվականից։

Տարբեր պաշտոններ է զբաղեցրել ԽՍՀՄ և ՌԴ ԱԳՆ կենտրոնական ապարատում և արտերկրում։

* 1980-1986 թվականներին՝ Լեհաստանի Ժողովրդական Հանրապետությունում ԽՍՀՄ գլխավոր հյուպատոս։
* 1990-1993 թվականներին՝ Լաոսի Ժողովրդական Հանրապետությունում ԽՍՀՄ, ապա Ռուսաստանի Դաշնության արտակարգ և լիազոր դեսպան։
* 1997 թվականի հունվարի 14-ից-2002 թվականի օգոստոսի 14-ը՝ Ղրղզստանի Հանրապետությունում Ռուսաստանի Դաշնության արտակարգ և լիազոր դեսպան։

Ներկայումս ՌԴ ԱԳՆ Դիվանագիտական ակադեմիայի միջազգային արդի խնդիրների ինստիտուտի ԱՊՀ կենտրոնի խորհրդական է։

## Գիտական գործունեություն
Քաղաքական գիտությունների դոկտոր, փիլիսոփայական գիտությունների թեկնածու, պրոֆեսոր, ՀԳՄ ակադեմիկոս (ք. Մոսկվա)։

Ռուս-ղրղզական հարաբերությունների և Կենտրոնական Ասիայի տարածաշրջանում ժամանակակից միջազգային հարաբերությունների արդիական հարցերի վերաբերյալ մենագրությունների և հոդվածների հեղինակ։

## Ընտանիք
Ամուսնացած է։ Ունի երկու երեխա։

## Դիվանագիտական աստիճան
* 1-ին դասի արտակարգ և լիազոր դեսպանորդ (1990 թվականի հոկտեմբերի 9)
* Արտակարգ և լիազոր դեսպան (1994 թվականի հոկտեմբերի 4)

## Պարգևներ
* Աշխատանքային Կարմիր Դրոշի Կարգ
* «Պատվո նշան» երկու շքանշաններ
* «Դանաքեր» շքանշան (Ղրղզստան)
* Դիվանագիտական ակադեմիայի և Ղրղզա-Ռուսական Սլավոնական համալսարանի պատվավոր դոկտոր
* Ղրղզստանի միջազգային համալսարանի և Հարավ-Ղազախական համալսարանի պատվավոր պրոֆեսոր
* Բիշքեկի պատվավոր քաղաքացի

## Ծանոթագրություններ

## Արտաքին հղումներ
* Ղրղզստանում ՌԴ արտակարգ և լիազոր դեսպան Գեորգի Ռուդովի կենսագրությունը 
* Ռուսաստանի ԱԳՆ Դիվանագիտական ակադեմիայի պատվավոր դոկտորներ 

Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Փիլիսոփայական գիտությունների թեկնածուներ
Կատեգորիա:Քաղաքական գիտությունների դոկտորներ
Թոռ

[right|thumb|240px|Տատիկը թոռնիկների հետ (նկար), 1820,  [Ալեքսեյ Զբրուև, Տրետյակովյան պատկերասրահ]]
**Թոռ**, որդու կամ դստեր որդի, ոչ հարազատ թոռ (մորեղբոր կամ հորեղբոր), եղբոր կամ քրոջ որդու որդին։ **Թոռնուհի**, որդու կամ դստեր դուստր, ոչ հարազատ թոռնուհի (մորեղբոր կամ հորեղբոր), եղբոր կամ քրոջ որդու դուստր։

Թոռներն ունեն որոշակի իրավունքներ և պարտականություններ ինչպես հայրական, այնպես էլ մայրական կողմի պապիկի և տատիկի նկատմամբ։ Այսպես անչափահասները, կարիքավոր  կամ անգործունակ չափահասները իրավասու են նյութական  աջակցություն ստանալ բավարար նյութական միջոցներ ունեցող տատիկից և պապիկից՝ պայմանով, եթե նրանք չեն կարող ստանալ այդ աջակցությունն իրենց ծնողներից։ Իրենց հերթին բավարար միջոցներ ունեցող թոռները պարտավոր են ապահովել իրենց տատիկներին և պապիկներին՝ անհրաժեշտության և անգործունակության դեպքում, եթե վերջիններս նյութական միջոցներ չեն կարող ստանալ իրենց ամուսնուց կամ երեխաներից։ Թոռները և ծոռները, պապիկը և տատիկը, օժտված են հաջորդական  ժառանգական իրավունքներով։ Թոռները և ծոռները օրենքով  ժառանգում են իրենց պապից (տատից) հետո, եթե ժառանգության փոխանցման ժամանակ ժառանգորդ ծնողներից ոչ ոք կենդանի չէ, ընդ որում, նրանք  հավասարապես ժառանգում են այն բաժինը, որն, ըստ օրենքի, պետք է պատկաներ իրենց մահացած հորը։

Մայրական և հայրական կողմի տատը և պապը երկրորդ հերթի ժառանգների հետ միասին կարող են  ժառանգորդ  հանդիսանալ  իրենց  թոռներից հետո։

## Տես նաև
*Պապ (մեծ հայր) 
*Տատ (մեծ մայր)

## Ծանոթագրություններ

## Արտաքին հղումներ
* Сроки генеалогии.
* Степени родства и степени свойства

## Աղբյուրներ
*http://www.aratta-ukraine.com/sacred_ua.php?id=75 

Կատեգորիա:Ընտանեկան իրավունք
Կատեգորիա:Ընտանիք
Հավերժական քաղաք (ֆիլմ)

«**Հավերժական քաղաք»** (), 1923 թվականի ռազմական համր մելոդրամա։ Հոլլ Քեյնի նույնանուն վեպի էկրանավորումը։

## Սյուժե
Դավիդ Ռոսսի որբի մասին հոգ է տանում թափառաշրջիկ Բրունոն։ Այնուհետև տղային որդեգրում է բժիշկ Ռոսելլին և մեծացնում է իր աղջկա՝ Ռոմայի հետ։ Մեծանալով՝ Դավիդը և Ռոման սիրահարվում են իրար։ Երբ սկսվում է Առաջին համաշխարհային պատերազմը, Դավիդը և Բրունոն մեկնում են ռազմաճակատ։ Ռոման դառնում է քանդակագործ։ Աղջկան ֆինանսական օգնություն է ցուցաբերում պարոն Բոնելլին՝ կոմունիստների գաղտնի առաջնորդը։ Այնուհետև Դավիդն անցնում է ֆաշիստների կողմը և դառնում է Մուսսոլինիի աջ ձեռքը։ Կրկին հանդիպելով Ռոմայի հետ՝ նա ենթադրում է, որ Բոնելլին վերջինիս սիրեկանն է և սպանում է նրան։ Ռոման իր մեկենասի մահվան մեղքը վերցնում է իր վրա, և Դավիդը հասկանում է, որ նա միշտ հավատարիմ է եղել իրեն։

## Հետաքրքիր փաստեր
* Ֆիլմի պրեմիերան կայացել է 1923 թվականի դեկտեմբերի 17-ին։
* Առաջին ֆիլմն է, որը Սեմյուել Գոլդվինը պրոդյուսերավորել է *Goldwyn Pictures* կինոընկերությունից դուրս գալուց հետո։
* Ֆիլմը համարվում է կորսված, սակայն պահպանվել են ֆիլմի ութ մասերից երկուսը։
*Այս ֆիլմում կարճատև  կերպարներում հանդես են եկել Բենիտո Մուսսոլինին և Իտալիայի թագավոր Վիկտոր Էմանուիլ III:
* Մանչուկ - պաժի էպիզոդային դերը, առանց  տիտրերում նշելու, հայտնվում է սկսնակ դերասանուհին Բեթթի Բրոնսոն։

## Դերերում
* Բարբարա լա Մարր - Դոննա Ռոմա
*Բերտ Լիտելլ - Դավիդ Ռոսսի
*Լայոնել Բերիմոր - բարոն Բոնելլի
*Ռիչարդ Բեննետ - Բրունո
*Մոնտեգյու Լավ - Մինգելլի

## Ծանոթագրություններ

## Արտաքին հղումներ
* 
* Ֆիլմի մասին TCMDB.com  կայքում

Կատեգորիա:1923 ֆիլմեր
Կատեգորիա:1924 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռիմեյք ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Համր ֆիլմեր
Կատեգորիա:Պիեսների հիման վրա նկարահանված ամերիկյան ֆիլմեր
Կատեգորիա:Սև-սպիտակ ֆիլմեր
Կատեգորիա:1920-ականների ամերիկյան ֆիլմեր
Կատեգորիա:1920-ականների անգլերեն ֆիլմեր
Ամել Մայրի

**Ամել Մայրի** (), ֆրանս-թունիսյան ֆուտբոլիստ, որը ներկայումս խաղում է Ֆրանսիայի ֆուտբոլի կանանց առաջնության Օլիմպիկ Լիոն ակումբում, որի հետ նա խաղացել է նաև ՈՒԵՖԱ-ի կանանց չեմպիոնների լիգայում և հաղթել։ Մայրին կիսապաշտպան է, սակայն Լիոնում վերջին մրցաշրջանում խաղում է որպես ձախ պաշտպան։ Նա խաղում է նաև Ֆրանսիայի ֆուտբոլի կանանց ազգային հավաքականում։

## Ակումբային վիճակագրություն
*2016 թվականի մայիսի 19-ի դրությամբ*

## Միջազգային գոլեր

## Մրցանակներ
### Ակումբային
;Լիոն
*Ֆրանսիայի ֆուտբոլի կանանց առաջնություն. հաղթող 2010–11, 2011–12, 2012–13, 2013–14, 2014–15, 2015–16, 2016–17, 2017-18, 2018-19
*Ֆրանսիայի գավաթ. հաղթող 2012, 2013, 2014, 2015, 2016, 2017, 2019
*ՈՒԵՖԱ-ի ֆուտբոլի կանանց չեմպիոնների լիգա. հաղթող 2010–11, 2011–12, 2015–16, 2016–17, 2017-18, 2018-19

### Ազգային թիմ
**SheBelieves Cup* գավաթ. հաղթող 2017

### Անհատական
* *UNFP* -ի տարվա կին խաղացող. 2015–16

## Ծանոթագրություններ

## Արտաքին հղումներ
* https://espritbleu.franceolympique.com/espritbleu/athletes/1/majri-132951.php 
* https://www.sports-reference.com/olympics/athletes/ma/amel-majri-1.html 

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Կանանց ֆուտբոլի կիսապաշտպաններ
Կատեգորիա:Ֆուտբոլիստուհիներ
Վլադիմիր Հայրապետյան (գրող-երգիծաբան)

**Վլադիմիր Գաբրիելի Հայրապետյան** () գրող-երգիծաբան, հրապարակախոս, մանկագիր է, ՀԳՄ անդամ՝ 1989 թվականից։ Եղել է հայ երգիծաբանների ընկերակցության համանախագահը։

## Կենսագրություն
Վլադիմիր Հայրապետյանը ծնվել է 1950 թվականի ապրիլի 14-ին, Աղստա‎ֆա քաղաքում։ 1971 թվականներին ավարտել է Խ. Աբովյանի անվան Պետական Մանկավարժական Ինստիտուտի պատմության ֆակուլտետը։ 1971-72 թվականներին ուսուցչություն Ապարանում, 1973-74 թվականներին՝ Վեդիում։ 1974-2006 թվականներին աշխատել է ՀՀ Ներքին գործերի համակարգում (ուղղիչ աշխատանքային հիմնարկներ, ՆԳՆ շտաբ, ՆԳՆ պահպանության ծառայություն)։ Ոստիկանության փոխգնդապետ է։

Նրա երգիծական մանրապատումները, պատմվածքները տպագրվել են հանդեսներում, գրական մամուլում։ Կատարել է մի շարք թարգմանություններ (Վիսոցկի, Բրոդսկի, պարսկական պոեզիա)։

## Երկեր
* Լիրիկական ընդմիջում, Եր., 1988:
* Նորագույն կատակարան, Եր., 1992:
* Մենք ենք, մեր սառելը, Եր., 1999:
* ՀումՕր, Եր., 2002:
* Օրենք ծիծաղի մասին, Եր., 2005։
* Հումորս արև, Եր., 2009:
* Հոգու ճեպանկար, Եր., 2010:
* Փշալարերի այս ու այն կողմում, Եր., 2013:
* Պապիկի հեքիաթները, Եր., 2014:
* Հայաստան ասելիս, Եր., 2016:
* Մեսսաներ հոգու և հրաժեշտի, Եր., 2016:
* Իններորդ երկինք, Եր., 2016:
* Օրագիր մեկ օրում, Եր., 2021:

## Ծանոթագրություններ

Կատեգորիա:Հայ գրողներ
Կատեգորիա:Հայ երգիծաբաններ
Կատեգորիա:Հայ հրապարակախոսներ
Կատեգորիա:Հայ մանկագիրներ
Կատեգորիա:Հայաստանի գրողների միության անդամներ